Diari Oficial de la Generalitat Valenciana


Sumari del DOGV 5479, del 28-03-2007 (2007/3233)

ORDRE de 6 de març de 2007, de modificació i correcció d'errades de l'Ordre de 29 de desembre de 2006, de la Conselleria d'Economia, Hisenda i Ocupació, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana per a l'any 2007.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5479

Data del DOGV
:   28-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/3233


Data del document
:   06-03-2007

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * legislació
    * dia festiu
    * vacances retribuïdes

S'han advertit errades en el text de l'annex de l'Ordre de 29 de desembre de 2006, de la Conselleria d'Economia, Hisenda i Ocupació, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana per a l'any 2007 (DOCV núm. 5.427de 12-01-2007), relatives a les províncies d'Alacant, Castelló i València, errades que es poden corregir, d'acord amb el que disposa l'article 105.2 de la Llei de Règim Jurídic de les Administracions Públiques i del Procediment Administratiu Comú, Llei 30/1992, de 26 de novembre, en la redacció que en fa la Llei 4/1999, de 13 de gener, que regula la rectificació d'ofici per part de l'administració de les errades materials, de fet o aritmètiques dels seus actes.  
Tenint en compte que els dies que es van declarar inicialment festa en els municipis que sol·liciten modificacions, no han transcorregut en el moment de dictar-se la present ordre, cal assenyalar que per raons d'ordre públic i de seguretat jurídica és procedent la modificació pretesa respecte a estes, aprovades al seu moment mitjançant l'Ordre de 29 de desembre de 2006, i substituir-les per les sol·licitades per les corporacions locals de Vallada, Macastre, Daimús, Borriol i Sant Vicent del Raspeig,.   
Vista la normativa aplicable en la matèria sobre regulació de jornada de treball, jornades especials i descansos, així com l'altra de pertinent aplicació,  
ORDENE  
Primer  
La modificació de l'Ordre de 29 de desembre de 2006 de la Conselleria d'Economia, Hisenda i Ocupació, per la qual s'aprovà el calendari de festes locals, retribuïdes i no recuperables a la Comunitat Valenciana, als afectes de substituir les festes locals dels municipis de Vallada, Macastre, Daimús, Borriol i Sant Vicent del Raspeig, de manera que on diu:   
"Vallada: 16 d'abril, Sant Vicent Ferrer i 14 de setembre, Moros i Cristians.  
Macastre: 16 de març, festa local i 9 d'abril, Sant Vicent Ferrer.  
Daimús: 29 de juny, Sant Pere i 30 de juny, festa del Crist.  
Borriol: 16 d'abril, Sant Vicent i 27 d'agost, Sant Bartomeu.   
Sant Vicent del Raspeig: 16 i 27 d'abril, dilluns i dimarts, respectivament."   
Ha de dir:  
"Vallada: 16 d'abril i 7 de setembre  
Macastre: 16 de març i 16 d'abril.  
Daimús: 28 de juny i 29 de juny.  
Borriol: 16 d'abril i 20 d'agost.   
Sant Vicent del Raspeig: 16 i 17 d'abril"  
Segon  
Declarar com festivitats locals en els municipis de Vallada, Macastre, Daimús i Borriol i Sant Vicent del Raspeig per a l'any 2007 els que a continuació s'exposen, i deixar sense efectes les aprovades al seu dia mitjançant ordre:  
Municipi Festes Locals  
Vallada 16 d'abril i 7 de setembre  
Macastre 16 de març i 16 d'abril  
Daimús 28 de juny i 29 de juny  
Borriol 16 d'abril i 20 d'agost  
Sant Vicent del Raspeig 16 d'abril i 17 d'abril  
València, 6 de març de 2007.- El conseller d'Economia, Hisenda i Ocupació: Gerardo Camps Devesa.